'n Lugversorger in die kamer sal 'n aanwins wees, maar kamers is gerieflik en baie gemaklike beddens.
baie dankie vir die terugvoering. Op dié stadium wil ons die koste aan ons gaste so laag as moontlik hou daarom het ons besluit om nie lugversorgers aan te bring nie.
Ek het 'n bespreking op die dag gemaak. Toe ons by die gastehuis opdaag het die dame by ontvangs nie van ons geweet nie en ons baie onwelkom laat voel. Sy was maar kortaf en minimaal behulpsaam. Sy het wel na 'n tydjie vir ons 'n kamer beskikbaar gestel. Dit het gevoel asof daar gaste dwarsdeur die nag opdaag of die B&B verlaat. Ek sal eerder volgende keer êrens anders probeer.
Toe ons daar opdaag was ons nie op die gastelys nie, ten spyte dat ek met die eienaar self bevestig het. Die area voor die kamers was vuil, alhoewel die kamer skoon was. Die badkamer is piepklein en die kussings is aaklig. Ons was teleurgestel dat sy ons nie ingelig het dat daar nie ontbyt bedien word in die vakansie nie, ons moes dit die oggend van 'n werknemer in haar nagklere verneem, aangesien die eienaar nooit daar was nie.
Ons het met 'n 4 maande oue babatjie hier oornag, en die gasvrou het uit haar eie inisiatief ons bespreek in 'n kamer met 'n bad. Dit het dinge baie makliker gemaak, ek het dit baie waardeer. Baie skoon en netjies.
Ek kan die akkommodasie ten sterkste aanbeveel. Die kamer is baie netjies en die beddegoed was van goeie gehalte. Daar was selfs 'n elektriese kombers. Die yskas en mikrogolf en ketel het gewerk. Die personeel was uiters vriendelik en die ontbyt was lekker voorberei. Ek sal dit enige tyd vir enige iemand kan aanbeveel.
Baie skoon gerieflike kamers. Heerlik geslaap. Krag was af vir 2 uur maar het 'n klein lampie gekry wat ons gebruik het. Personeel baie vriendelik en hulpvaardig.
Weereens regtig waarde vir geld; en dit was vir ons 'n perfekte oornagstop op pad na ons vakansiebestemming. Kon nie glo die plek was so netjies nie. Die mense ook baie vriendelik. Kan dalk net vir die ontvangsdame sê om so bietjie meer gepas aan te trek.